भोपाल। भोपाल। राष्ट्रपति प्रणब मुखर्जी मध्यप्रदेश की तीन दिन की यात्रा के तहत सुबह वायुसेना के विशेष विमान से यहां पहुंचे। राज्यपाल रामनरेश यादव, लोकसभा में विपक्ष की नेता सुषमा स्वराज,मध्यप्रदेश के मुख्यमंत्री शिवराज ङ्क्षसह चौहान, उद्योग मंत्री कैलाश विजयवर्गीय, राज्य मंत्रिमंडल के सदस्यों और अधिकारियों ने राष्ट्रपति की भव्य अगवानी की।
राष्ट्रपति का विमान लगभग 11.30 बजे यहां राजा भोज हवाई अड्डे पर उतरा। इस मौके पर राष्ट्रपति को गार्ड आफ आनर भी दिया गया। राष्ट्रपति के साथ प्रधानमंत्री कार्यालय में राज्य मंत्री वी नारायण सामी और पूर्व केन्द्रीय मंत्री सुरेश पचौरी भी आये हैं और वे दोनों पूरी यात्रा के दौरान उनके साथ रहेंगे।
राष्ट्रपति ने हवाई अड्डे पर विशिष्टजनों से मुलाकात की और इसके बाद वह मुगालिया कोट में अटल बिहारी वाजपेयी हिन्दी विश्वविद्यालय के शिलान्यास समारोह में शामिल होने के लिए रवाना हो हुए।
राष्ट्रपति राजभवन में रात्रि विश्राम करने के बाद शुक्रवार सुबह विमान से जबलपुर रवाना होंगे। वहां से नरङ्क्षसहपुर जिले के झोतेश्वर में स्थित शंकाराचार्य नेत्रालय का लोकार्पण करेंगे। इस आयोजन के बाद राष्ट्रपति अनूपपुर जिले में स्थित अमरकंटक रवाना होंगे, जहां वह इंदिरा गांधी राष्ट्रीय जनजातीय विश्वविद्यालय के प्रथम दीक्षांत समारोह में शिरकत करेंगे और वापस लौट कर भोपाल में विश्राम करेंगे।
राष्ट्रपति अपनी मध्यप्रदेश यात्रा के अंतिम पड़ाव में आठ जून को इंदौर पहुंचेंगे और यहां इण्डियन इंस्टीट्यूट ऑफ टेक्नालॉजी (आईआईटी इंदौर) के प्रथम दीक्षांत समारोह में शामिल होंगे और वहां से वह उज्जैन के महाकालेश्वर मंदिर पहुंचकर महाकालेश्वर के दर्शन करेंगे। राष्ट्रपति उज्जैन से वापस इंदौर आएंगे और वहां से विशेष विमान के जरिए दिल्ली रवाना होंगे।
देखें आगमन की तस्वीरें...
hin_Deva hin_Deva hin_Deva hin_Deva hin_Deva hin_Deva